
Projekta „Pierādi sevi brīvprātīgajā darbā” 
Nolikums

I.Vispārīgie jautājumi

1. Projekta mērķis ir veicināt iedzīvotāju interesi par brīvprātīgo darbu, sekmēt iedzīvotāju iesaistīšanos un popularizēt brīvprātīgā darba veikšanu Jūrmalas pilsētā.
2. Projektu organizē Jūrmalas Bērnu un jauniešu interešu centrs Jūrmalas pilsētas domes integrācijas projekta „Pierādi sevi brīvprātīgajā darbā” ietvaros.
3. Brīvprātīgo darbs šī projekta izpratnē ir laika un prasmju ziedojums sabiedriski lietderīgiem mērķiem. Brīvprātīgo darbs ir visā pasaulē atzīts un populārs veids, kā iedzīvotāji, pēc savas brīvas gribas, bez finansiālās ieinteresētības, iesaistās sabiedriskajā dzīvē un pārveido, uzlabo savu un apkārtējo dzīves kvalitāti. Brīvprātīgo darbu var veikt dažādās dzīves jomās – sociālā aprūpe un veselības aizsardzība, vides aizsardzība, dzīvnieku aprūpe, sports, kultūra un izklaides pasākumi u.c.
4. Brīvprātīgo darbs var būt dažu stundu, vienas vai vairāku dienu pasākums, vairāku nedēļu vai mēnešu darbs. 
5. Paziņojums par projektu tiek publicēts www.bjic.jurmala.lv, www.jurmala.lv un Jūrmalas pilsētas informatīvajā izdevumā.
6. Jauniešu brīvprātīgais darbs:
6.1. tiek veikts bez atlīdzības, nestājoties darba tiesiskajās attiecībās;
6.2. vērsts uz sabiedriskā labuma darbību;
6.3. veicina Brīvprātīgā zināšanu, prasmju, iemaņu un attieksmju attīstību, brīvā laika lietderīgu izmantošanu;
6.4. nav izmantojams Iestādes vai trešās personas peļņas gūšanas nolūkā;
6.5. organizējams atbilstoši LR normatīvajiem aktiem un uz to attiecināmi
aizliegumi un ierobežojumi.


 II. Jauniešu brīvprātīgā darba mērķis un uzdevumi 
2.1. Iesaistīt jauniešus Jūrmalas pilsētas sabiedriskās dzīves norisēs, pārveidot un uzlabot savu un apkārtējās vides dzīves kvalitāti, risināt humānas, sociālas un vides problēmas. 
2.2. Jauniešu brīvprātīgā darba uzdevumi ir sniegt iespēju Brīvprātīgajam neatkarīgi no dzimuma, izcelsmes, reliģiskās piederības, politiskajiem uzskatiem un citiem sociāliem, fiziskiem vai ģeogrāfiskiem nosacījumiem: 
2.2.1. iegūt jaunas zināšanas, prasmes un iemaņas; 
2.2.2. iegūt sociālu un profesionālu pieredzi.
III. Projekta dalībnieki

3.1.  Projekta dalībnieki:
Jaunieši, kuri ir vecumā no 13 līdz 25 gadiem un ir noslēguši brīvprātīgā darba vienošanās līgumu ar Jūrmalas Bērnu un jauniešu interešu centru un saņēmuši brīvprātīgā darba grāmatiņu un laika posmā no 2013.gada 22. aprīļa līdz 15. novembrim strādā brīvprātīgo darbu. 
3.2. Jūrmalas pilsētas organizācijas, biedrības un pašvaldības iestādes, kuras nodarbina brīvprātīgos jauniešus un aizpildījuši Pieteikumus projektam.

 IV Jauniešu brīvprātīgā darba organizēšanas kārtība 
4.1. Jauniešu brīvprātīgā darba organizēšanu koordinē un kontrolē Jūrmalas bērnu un jauniešu interešu centrs (turpmāk – Organizators). 
4.2. Brīvprātīgais noslēdz vienošanos ar Organizatoru par dalību projektā „Pierādi sevi brīvprātīgajā darbā”. 
4.3. Organizators veido datu bāzi no Iestāžu iesniegtajiem darba aprakstiem.
4.4. Brīvprātīgā darba vietu piedāvājumi ar aprakstiem tiek publicēti Jūrmalas bērnu un jauniešu interešu centra mājas lapā www.bjic.jurmala.lv īpaši izveidotā sadaļā „Jauniešu brīvprātīgais darbs”. 
4.5. Darba devējs pēc brīvprātīgā darba padarīšanas, brīvprātīgajam izdara atzīmes viņa Brīvprātīgā darba grāmatiņā. 
4.6. Nodarbinot nepilngadīgus Brīvprātīgos (personas vecumā no 13 līdz 18 gadiem neatkarīgi no tā, vai persona turpina vai neturpina iegūt izglītību), nepieciešama vecāku rakstiska atļauja (_.pielikums). 
4.7. Brīvprātīgos drīkst nodarbināt tikai no mācībām brīvajā laikā. 
4.8. Brīvprātīgajā darbā aizliegts nodarbināt darbos, kas saistīti ar paaugstinātu risku drošībai, veselībai, tikumībai un attīstībai. 
4.9. Jaunieši, kuri brīvprātīgajā darbā strādājuši vismaz 60 stundas, novembra beigās svinīgā pasākumā saņem Apliecinājumu, kuru var pievienot savam CV, kā darba pieredzi.


V Iestādes (darba devēja) tiesības un pienākumi 

5.1. Iestādei ir pienākumi: 
5.1.1 izveidot brīvprātīgā darba aprakstu (1.pielikums); 
5.1.2. brīvprātīgā darba veikšanai noteikt koordinatoru turpmākai sadarbībai ar Organizatoru un Brīvprātīgo; 
5.1.3. slēgt vienošanos par konkrēta darba izpildi; 
5.1.4. aizpildīt Brīvprātīgā darba uzskaites grāmatiņu par veikto brīvprātīgo darbu; 
5.1.5. nodrošināt Brīvprātīgajam drošus darba apstākļus un informēt par tiesisko atbildību. 
5.1.6. nodrošināt Brīvprātīgo ar darbam nepieciešamo informāciju, gādāt par materiāliem, biroja tehniku u.c. apstākļiem, kas nepieciešami sekmīgai Brīvprātīgā darbībai. 
5.2. Iestādei ir tiesības: 
5.2.1. sagaidīt no Brīvprātīgā godprātīgu rīcību un precizitāti, kā arī pieprasīt Brīvprātīgajam pārtraukt darbību, ja notiek vispārējās disciplīnas pārkāpumi, aprīkojuma un materiālu nepienācīga izmantošana un uzticēto pienākumu sistemātiska neveikšana, alkohola vai narkotiku lietošana, Iestādes īpašuma zādzība. Pēdējos divos gadījumos Brīvprātīgo var saukt pie atbildības likumdošanā paredzētajā kārtībā; 
5.2.2. kompensēt Brīvprātīgajam izdevumus, kas radušies, veicot darbu, ja tas ir bijis paredzēts Vienošanā; 

VI Brīvprātīgā tiesības un pienākumi 

6.1. Brīvprātīgajam ir pienākumi: 
6.1.1. cienīt Iestādes mērķus, veikt darbu kvalitatīvi; 
6.1.2. apmeklēt nepieciešamās apmācības un sanāksmes;
6.1.3. būt godīgam, uzticamam, informēt par kavējumiem vai nespēju ierasties darbā; 
6.1.4. beigt brīvprātīgā darbu pēc Iestādes lūguma un/vai, ja tas vairs nerada gandarījumu. 
6.2. Brīvprātīgajam ir tiesības: 
6.2.1. pieteikties konkrētu darbu izpildei un slēgt Vienošanos ar Iestādi par brīvprātīgā darba veikšanu; 
6.2.2. saņemt atbilstošu apmācību; 
6.2.3. saņemt atbalstu un palīdzību; 
6.2.4. zināt, pie kā vērsties problēmu gadījumos; 
6.2.5. būt informētam par disciplīnas pārkāpumu un sūdzību procedūru; 
6.2.6. strādāt drošā vidē; 
6.2.7. atteikties no piedāvātā darba, pamatojot savu atteikumu. Lēmums par darba pārtraukšanu jāsaskaņo ar koordinatoru Iestādē pēc iespējas savlaicīgi. 
6.2.8. saņemt ierakstu Brīvprātīgā darba uzskaites grāmatiņā par brīvprātīgā darba veikšanu. 

VII Brīvprātīgo apbalvošana un godināšana 
7.1. Jaunieši, kuri brīvprātīgajā darbā nostrādājuši vairāk kā 60 stundas, tiek apbalvoti ar sertifikātu vai apliecinājumu.
7.2. Jūrmalas bērnu un jauniešu interešu centrs pēc 15. novembra 2013. gadā izvērtē brīvprātīgā darba veikumu un nozīmi Iestādēs, izvērtē un godina Brīvprātīgos, Iestādes un koordinatorus. 

VIII Izmantošanas tiesības

8.1. Organizatoriem ir tiesības bez samaksas veikt projekta darbos iekļauto tekstu un fotogrāfiju vai to fragmentu pirmreizēju, atkārtotu un neierobežotu izmantošanu citos darbos, kā arī to izplatīšanu, reproducēšanu, publiskošanu jebkādā veidā vai citādu izmantošanu pēc saviem ieskatiem bez saskaņošanas ar autoriem.

